projecte-aina/catalan_government_crawling huggingface dataset:
D'acord amb l'article 13 del Decret 9/2017, de 31 de gener, el Departament competent en matèria de Cultura de la Generalitat ha d'establir els mecanismes de suport a les entitats que formin part del Sistema Públic d'Equipaments Escènics i Musicals de Catalunya (SPEEM).
Als efectes d'aquest Decret, s'entén per mecanismes de suport el conjunt de recursos tècnics i econòmics que el Departament de Cultura de la Generalitat posa a disposició de les entitats que formin part de l'SPEEM.
D'acord amb l'article 14 del Decret 9/2017, de 31 de gener, els mecanismes de suport s'han de dirigir preferentment a promoure l'activitat escènica i musical dels equipaments.
Sens perjudici de l'apartat anterior, els mecanismes de suport han de promoure els àmbits següents:
a) La programació professional estable d'arts escèniques i música, que, als efectes d'aquest Decret, és l'oferta regular d'espectacles i concerts amb entrada de pagament.
S'hi exclouen les activitats realitzades en el marc de les festes majors del municipi.
b) La dinamització comunitària, que, als efectes d'aquest Decret, és el conjunt d'accions planificades i executades en el marc d'un projecte específic per tal d'apropar les arts en viu a la comunitat mitjançant el desenvolupament de l'activitat artística municipal.
S'hi inclouen fonamentalment els programes educatius i comunitaris relacionats amb les arts en viu.
c) La comunicació i promoció de públics, que, als efectes d'aquest Decret, és el conjunt d'accions projectades i executades en el marc d'un pla específic per tal de difondre l'activitat artística municipal amb l'objectiu de captar i fidelitzar públic qualitativament i quantitativa.
d) Les funcions territorials, d'acord amb la definició que consta a l'article 30.1. del Decret.
e) El disseny d'estratègies, l'establiment de plans i l'execució d'accions per al desenvolupament i l'aplicació de les polítiques d'igualtat de dones i homes en l'àmbit de les arts escèniques i musicals, d'acord amb la Llei 17/2015, del 21 de juliol, d'igualtat efectiva de dones i homes.
Els percentatges de suport de les activitats poden variar de manera proporcional trimestralment en funció de les subvencions atorgades en el trimestre anterior i de les disponibilitats pressupostàries.
Concreció dels mecanismes de suport del Departament de Cultura en funció de la tipologia de l'equipament:
Contracte programa o, supletòriament, conveni de col·laboració
D'acord amb l'article 4 del Decret 9/2017, de 31 de gener, del Sistema Públic d'Equipaments Escènics i Musicals de Catalunya (SPEEM), les entitats que s'hi integrin han de disposar d'equipaments o espais escènics i musicals que compleixin els requisits d'alguna de les tipologies d'equipaments que estableix l'article 7 de la mateixa normativa.
Així mateix, els equipaments han de disposar de llicència d'obertura, si és preceptiva, i de la documentació corresponent a les característiques arquitectòniques, funcionals, de gestió i d'activitat de l'equipament.
D'acord amb l'article 5 del Decret 9/2017, de 31 de gener, del Sistema Públic d'Equipaments Escènics i Musicals de Catalunya (SPEEM), les obligacions derivades de la integració al Sistema són les següents:
a) Aportar la documentació justificativa i les dades de les activitats que reben el suport del Sistema Públic d'Equipaments Escènics i Musicals de Catalunya que el Departament de Cultura de la Generalitat de Catalunya els requereixi per al control de gestió i avaluació.
b) Incloure la imatge corporativa del Sistema Públic d'Equipaments Escènics i Musicals de Catalunya, si es crea, i indicar que hi ha col·laborat el Departament de Cultura de la Generalitat, en tots els mitjans de difusió de les activitats i programacions que es realitzin amb el suport del Sistema.
c) Actualitzar les dades dels equipaments amb una periodicitat anual i sempre que el Departament de Cultura de la Generalitat els ho requereixi.
d) Sotmetre's a les actuacions de control i comprovació efectuades per tal de verificar l'exactitud i adequació de les declaracions responsables presentades per les entitats i el compliment dels requisits aplicables per formar part de l'SPEEM.
Les persones inspeccionades o controlades resten obligades a prestar la màxima col·laboració en les tasques d'inspecció i control, i també a proporcionar les dades necessàries que els siguin sol·licitades.
El Decret 9/2017, de 31 de gener, del Sistema Públic d'Equipaments Escènics i Musicals de Catalunya regula el Sistema Públic d'Equipaments Escènics i Musicals de Catalunya (SPEEM).
L'SPEEM és el conjunt organitzat d'entitats titulars d'equipaments escènics i musicals participats per l'Administració de la Generalitat i d'ens locals que promouen programacions escèniques i musicals.
D'acord amb el Decret Decret 9/2017, de 31 de gener, en vigor des del 2 d'abril de 2017, han d'integrar-se a l'SPEEM les entitats titulars d'equipaments escènics i musicals que formin part del sector públic de la Generalitat.
D'altra banda, poden integrar-se al Sistema:
Les entitats que formen part del Sistema es vinculen amb el departament competent en matèria de Cultura, per rebre el suport corresponent, a través de diferents modalitats: contracte programa, conveni o suport genèric.
Des de la creació del Sistema Públic d'Equipaments Escènics i Musicals de Catalunya (SPEEM) l'any 2009, Catalunya disposa del sistema específic per ordenar les seves polítiques públiques en l'àmbit de les arts escèniques i musicals.
En aquest sentit, el Sistema esdevé el marc sistèmic i institucional de referència per a la definició, el disseny, la implementació, l'execució i l'avaluació de les polítiques públiques en l'àmbit de les arts escèniques i musicals de Catalunya.
L'Ordre CLT/168/2017, de 21 de juliol, dels paràmetres mínims de determinats equipaments del Sistema Públic d'Equipaments Escènics i Musicals de Catalunya, i de les xarxes de cooperació, regula els paràmetres d'activitat, de gestió i funcionals mínims que han de complir els equipaments escènics i musicals locals multifuncionals, els equipaments escènics i musicals bàsics i altres espais escènics i musicals per poder accedir als mecanismes de cooperació tècnica i de suport econòmic que estableixi el Departament de Cultura.
Aquesta ordre va entrar en vigor el 28 de setembre del 2017.
D'altra banda, aquesta Ordre regula el desplegament del model de vertebració territorial que estableix el Decret 9/2017, de 31 de gener, del Sistema Públic d'Equipaments Escènics i Musicals de Catalunya.
En aquest sentit, l'Ordre estableix cinc xarxes de cooperació territorial, l'objecte de les quals és promoure i articular un marc estable de col·laboració entre els equipaments escènics i musicals catalans.
Les cinc xarxes de cooperació esdevenen, per tant, l'àmbit territorial de referència per a la col·laboració entre els equipaments escènics i musicals catalans.
L'àmbit territorial de cada xarxa de cooperació coincideix amb el de les demarcacions provincials catalanes, tret de la de Barcelona, que s'articula en dues xarxes diferents: d'una banda, la de l'Àrea Metropolitana de Barcelona, i, de l'altra, la de la resta de la demarcació provincial.
Registreu el vostre equipament a l'SPEEM
Des de la seva introducció l'any 2008, Google Street View ha palesat la idea que Internet ofereix un doble accés visual a la realitat.
Fins ara s'havia d'esbrinar la configuració dels espais públics visitant-los físicament, però amb aquesta nova eina d'experiència virtual, sense bellugar-se de davant de la pantalla de l'ordinador, es pot obtenir la mateixa informació.
Google Street View proporciona una percepció en diferit i de segona mà (o de segon ull) de qualsevol lloc transitable sobre el planeta.
Els efectes que se'n deriven són molt pràctics per als usuaris i per aquest motiu Google Street View ha esdevingut tan popular com a sistema per localitzar adreces o per identificar racons concrets.
Però també ha generat un nou territori de recerca conceptual i de creativitat i ha incentivat, així, nombrosos projectes d'artistes contemporanis: la disponibilitat i la contingència de les imatges obtingudes de la interfície genera una substància visual inèdita —la representació virtual de la realitat— que convida a ser bussejada críticament i plàsticament.
Comissariada per Joan Fontcuberta i produïda per Roca Umbert Fàbrica de les Arts, mostra el treball de nou artistes que utilitzen Google Street View com a espai d'experiència i finestra a una representació virtual de la realitat.
Els artistes que participen a l'exposició són:
Riera Fosca, 42. del 9 de març al 15 d'abril.
Del 16 de juny al 23 de setembre.
Del 6 d'Octubre- a l'11 de novembre.
La mostra reuneix el treball de set artistes que recorren als recursos de la prestidigitació, l'endevinació i l'aparicionisme, però també de la tecnologia i la ciència.
Previ a la inauguració, a les 18:45h, tindrà lloc la performance "Quan el centre tanca les seves portes" a càrrec de Jordi Ferreiro.
L'exposició analitza les circumstàncies que rodegen la producció d'il·lusions en relació amb la percepció de la realitat i es centra en el paper que hi juga la predisposició de l'espectador a creure en uns fets que contradiuen les lleis de la física, la química i l'òptica.
Produïda pel Mataró Art Contemporani (M|A|C), l'exposició explora la producció d'il·lusions per mitjà de la il·lusió i la màgia
Del 24 de maig al 21 de juliol.
La mostra reuneix més de trenta obres d'artistes catalans contemporanis, de generacions i perfils molt diferents, sota un nexe comú que són les idees del filòsof grec Diògenes.
Diògenes va optar per una vida austera i plena d'excentricitats, allunyant-se del que seria políticament correcte per a la societat de l'època i posant de manifest la vanitat i la superficialitat de la conducta humana.
L'art és també un camí per retrobar uns valors morals i fer una reflexió sobre la necessitat de simplificar i poder eliminar les coses supèrflues e innecessàries de la nostra vida quotidiana.
De la mateixa manera, aquesta exposició treballa des de la senzillesa per arribar a l'essència de l'acte creatiu com un camí per entendre el món i posar en evidència la vanitat del consum i de la cultura de l'espectacle.
Produïda pel Centre d'Art Tecla Sala i comissariada per Alex Mitrani
L'exposició es divideix en quatre temàtiques on es poden veure les següents peces:
Antoni Llena, Allò que cada cosa té d'indicible
L'objecte primer.Vestigis de l'acumulació
Jordi Mitjà, El millor material és el que algú ha descartat
Joan Furriols, Vuit paperines i un camió
Jordi Morell, Apunt de Sense títol i Ateliers als Wohnung/Taller com a habitatge
Del 9 de juny al 2 de setembre.
De l'11 d'octubre al 9 de desembre.
Sales d'exposicions de Can Palauet.
Del 21 de setembre al 23 de novembre.
És una gran instal·lació sonora i plàstica, formada per diferents elements quotidians extrets del seu context per representar els paisatges als que fa referència Joan Brossa en la seva prosa dels anys 40 i 50.
A més a més, es poden escoltar diferents fragments de la poesia escènica de la mateixa època, farcida d'al·literacions.
La intenció és crear una nova prosa objectual, d'interpretació lliure, que substitueixi els textos originals, però que alhora conservi oberta la potencialitat del seu significat i doni a l'espectador la llibertat de poder extreure'n la seva pròpia interpretació.
Aquest projecte va obtenir una de les beques per a la recerca i la creació en l'àmbit de les arts visuals que va atorgar el Departament de Cultura l'any 2016.
Ha estat produïda per cabosanroque, el festival Temporada Alta, el Teatre Nacional de Catalunya, la Institució de les Lletres Catalanes i la Fundació Lluís Coromina.
Poden rebre suport totes les activitats d'arts escèniques i música professionals que estiguin acceptades a Programa.cat i que tinguin l'estat "ajut a la programació estable".
No podrà beneficar-se del suport de Programa.cat cap activitat que ja rebi o hagi rebut alguna mena d'ajut per a la mateixa finalitat per part del Departament de Cultura i/o de les diputacions de Barcelona o Girona.
Sí, la difusió (cartells, programes de mà, fulletons, baners, anuncis, etc.) que es faci de les propostes d'arts escèniques i musicals professionals contractades a través de Programa.cat haurà d'incloure, en un lloc preeminent, el logotip del Departament de Cultura, que us podeu descarregar des de la pàgina web del Programa d'Identificació Visual de la Generalitat de Catalunya.
A més, s'haurà d'incloure en un lloc destacat el logotip de les Diputacions segons l'àmbit d'actuació, ja sigui Barcelona, Girona, Lleida o Tarragona.
Podeu consultar els terminis d'aquest any 2020 del Programa.cat fent clic aquí.
Les taules de suport econòmic es poden consultar per trimestres en l'apartat "Taules de suport econòmic" d'aquest web.
Un cop reunida la comissió assessora de Programa.cat i aprovats els suports econòmics del trimestre que correspongui, i sempre que el Departament de Cultura hagi donat la conformitat a les activitats, els municipis i les companyies poden consultar les columnes "Suport Generalitat" i "Suport Diputació" de l'apartat "Activitats Culturals" de l'aplicació informàtica Programa.cat
Per saber quins imports són subvencionables, i també quines són les activitats subvencionables o no, es poden consultar els apartats "Import subvencionable" i "Activitats subvencionables i no subvencionables" d'aquest web.
En el cas d'activitats contractades amb un sistema de retribució mixta (fix + taquillatge) o remunerades en funció de la recaptació de la taquilla més IVA no repercutible, cal que l'ajuntament o ens local enviï un document oficial per correu electrònic en el termini de 30 dies des que ha tingut lloc l'activitat.
La bústia de correu a la qual s'haurà d'enviar el document variarà en funció de l'àmbit de l'activitat:
Aquest document ha d'incloure l'import total que l'ajuntament o ens local ha de pagar a la companyia/grup, i ha d'indicar tant la liquidació neta de la taquilla com, si n'hi ha, de la part fixa.
Prenent com a base aquest import total, es calculen els suports que corresponguin i s'informen a l'aplicació de Programa.cat.
Cal tenir en compte que en aquests casos és un requisit imprescindible que la taquilla l'hagi gestionada l'espai escènic.
Sí, de fet, les activitats que estiguin pensades per fer-se al carrer són les úniques que no han de complir el requisit de ser activitats de pagament.
Us presentem el nou butlletí Arts en Viu, que neix amb l'objectiu de fer-vos arribar l'actualitat sobre arts visuals, arts escèniques i música del territori d'una manera més àgil i propera.
Si el voleu rebre mensualment subscriviu-vos a través de Butlletins gencat.
Entrevista al dúo d'artistes sonors cabosanroque, guanyadors d'una beca del Departament de Cultura, amb motiu de la seva obra "No em va fer Joan Brossa".
Programa.cat dona suport a més de 1.700 activitats professionals a 230 municipis.
Programadors de l'11 al 24 de febrer: es poden contractar les activitats del 2n trimestre.
Companyies del 25 al 28 de febrer: període de validació.
No us perdeu les exposicions itinerants "No em va fer Joan Brossa", "Natural/Artificial" i "La lliçó de Diògenes" que podeu visitar durant aquest mes.
La Fundació Èpica neix com un espai d'aprenentatge multidisciplinari entorn de les arts escèniques, per establir una relació entre humanitats, art, ciència i tecnologia.
Us presentem el nou servei específic de l'EACAT per a trameses electròniques del Sistema Púbic d'Equipaments Escènics i Musicals de Catalunya, que us facilitarà la gestió de qualsevol tràmit que necessiteu realitzar.
Sub-direcció General de Promoció Cultural
A les arts visuals, arts escèniques i música
Sistema Públic d'Equipaments Escènics i Musicals de Catalunya
Xarxa de Centres d'Arts Visuals de Catalunya
Activitats d'arts visuals, arts escèniques i música
Jordi Sellas va explicar al final del Fòrum que a partir de l'any 2014 el Departament de Cultura renova el seu suport a la programació estable municipal d'arts escèniques i música per tal de donar una millor resposta tant a les companyies i grups com als teatres i auditoris catalans.
Amb els municipis integrats al Sistema Públic d'Equipaments Escènics i Musicals de Catalunya (SPEEM) en les tipologies d'Equipaments locals multifuncionals (E3) o Centres de producció territorial (E4), el Departament de Cultura firmarà un conveni anual que implicarà una aportació econòmica.
Per a la valoració d'aquesta aportació econòmica, el Departament de Cultura tindrà tant en compte els criteris que permetin valorar la programació (que ponderarà fins a un màxim del 80%) com la dinamització sociocultural comunitària (que ponderarà un màxim d'un 20%)
Els convenis, de moment, seran anuals, ja que actualment no es poden establir despeses que afectin pressupostos futurs.
Però es treballarà perquè, en un futur, puguin ser plurianuals.
Pel que fa a la resta de teatres i auditoris de Catalunya, aquest podran optar a un ajut per a la contractació d'espectacles i concerts: el Departament de Cultura abonarà un percentatge del caixet a les companyies i grups participants i, d'aquesta manera, els programadors municipals podran contractar-los a preus directament subvencionats.
Per a més informació sobre aquest ajut podeu consultar l'apartat d'aquest web titulat "Nous suports a les programacions estables".
Reus, ciutat històrica del teatre, va acollir el 1r Fòrum Teatres i Auditoris Públics de Catalunya, el dijous 2 de desembre de 2010, on directors, programadors artístics, gestors i tècnics de diversos àmbits dels equipaments escènics i musicals públics del país van tenir l'oportunitat d'exposar i debatre sobre la seva missió i reptes de futur, les noves orientacions en les línies d'activitat i de la gestió de públics, entre d'altres qüestions.
El Departament de Cultura i l'Institut del Teatre (en col·laboració amb l'Oficina de Difusió Artística de la Diputació de Barcelona) van organitzar conjuntament les Jornades de Teatre i Municipi i el Fòrum del Sistema Públic d'Equipaments Escènics i Musicals de Catalunya (SPEEM), que es van celebrar al Teatre Alegria de Terrassa els dies 3 i 4 de desembre de 2013.
El Fòrum de l'SPEEM, que va tenir lloc la tarda del 4 de desembre, es va organitzar com un espai de trobada, participació i debat dels responsables i programadors dels teatres i auditoris adherits al Sistema o en procés d'integració.
L'obertura del Fòrum va anar a càrrec de Jordi Sellas, director general de Creació i Empreses Culturals (DGCEC).
A continuació, Joan-Francesc Ainaud, subdirector general de Promoció Cultural, va fer una breu descripció de l'SPEEM (definició, marc normatiu, funcions, tipologia d'equipaments, òrgans de representació) i un resum de l'estat actual del Sistema.
Toni Cabré, coordinador de l'Àrea d'Equipaments i Xarxes de Difusió de la DGCEC, va fer un resum de la feina que estan duent a terme els diferents grups de treball de l'SPEEM validats per la Taula Tècnica.
Les conclusions i línies de treball de tres dels subgrups següents van ser explicades per un dels seus membres:
Jordi Sellas va explicar al final del Fòrum que a partir de l'any 2014, la Direcció General de Creació i Empreses Culturals ha volgut renovar el seu suport a la programació estable municipal d'arts escèniques i música per tal de donar una millor resposta tant a les companyies i grups com als teatres i auditoris catalans.
El passat 20 de novembre de 2014 el Departament de Cultura va organitzar el 3r Fòrum del Sistema Públic d'Equipaments Escènics i Musicals de Catalunya, que esdevé el punt de trobada anual dels teatres i auditoris del país.
A continuació trobareu tant les presentacions que es van projectar al Fòrum com les conclusions dels grups de debat que van tenir lloc durant el matí.
El passat 12 de novembre el Departament de Cultura va organitzar, al Teatre-Auditori Sant Cugat, el 4t Fòrum del Sistema Públic d'Equipaments Escènics i Musicals.
El Fòrum de l'SPEEM ha esdevingut l'espai de trobada, participació i debat de les persones responsables o programadores o tècniques dels teatres i auditoris públics adherits al Sistema.
Enguany, el Fòrum es va estructurar en una presentació actual i de futur del Sistema, quatre grups de de debat simultanis i una sessió per difondre les valoracions principals de la Comissió Assessora del Programa.cat.
El director general de Creació i Empreses Culturals del Departament de Cultura de la Generalitat de Catalunya, Joaquim Torrent, l'alcaldessa de Girona, Marta Madrenas, i el president del Consell Nacional de la Cultura i les Arts (CoNCA), Carles Duarte, han inaugurat el 5è Fòrum del Sistema Públic d'Equipaments Escènics i Musicals de Catalunya (SPEEM), que ha tingut lloc el 3 de novembre a l'Auditori de Girona.
El Fòrum de l'SPEEM és un espai de trobada, participació i debat dels responsables i programadors dels teatres i auditoris públics adherits al Sistema.
El programa d'enguany ha inclòs dues presentacions i una taula rodona al voltant d'un tema monogràfic: Joves i Arts escèniques i Música.
El Fòrum també ha permès la presentació de les propostes recomanades per la Comissió Assessora del Programa.cat i de les principals novetats de l'SPEEM 2017.
Joves i Arts escèniques i Música
Antonio Ariño, professor de la Universitat de València, ha presentat un resum de l'estudi "La participació cultural de la joventut catalana" (l'estudi es pot consultar complet a la pàgina web del CoNCA ).
L'estudi destaca que la diversitat i la desigualtat són els factors que determinen els públics de les arts escèniques i la música.
Per Ariño, "els béns de la cultura són els més jerarquitzats perquè les polítiques culturals no han abordat les diferències de classe".
Pel professor, "l'exclusió cultural és un dels factors determinants de l'exclusió social".
Per la seva banda, David Peralto, director de la "Joven Compañía" de Madrid, ha presentat l'experiència d'aquesta companyia, composta des de fa tres anys per joves de 18 a 26 anys amb l'objectiu d'apropar els joves al teatre i de crear un gènere dramàtic juvenil en llengua castellana.
Per Peralto, "no hi ha futur mentre tinguem els joves d'esquena a la cultura i al teatre".
En el marc del 5è Fòrum de l'SPEEM, també ha tingut lloc una taula rodona sobre diversos aspectes de la programació juvenil, moderada per Jaume Antich, director del Teatre Atrium de Viladecans.
La taula ha comptat amb la participació de:
Des de la lògica de l'eficiència, l'eficàcia i el valor afegit, els teatres i auditoris ja no poden funcionar de manera aïllada, sinó que la seva activitat ha d'organitzar-se en xarxa i cooperativament, amb l'objectiu final de maximitzar la seva utilitat social.
L'Administració ha d'adoptar un paper coordinador d'aquesta col·laboració, respectant l'autonomia local i dels equipaments.
En aquesta línia, el Departament de Cultura en el marc del Decret del Sistema Públic d'Equipaments Escènics i Musicals de Catalunya (SPEEM) i la Diputació de Barcelona a través de la Xarxa d'Espais Escènics i Musicals, col·laboren amb els teatres i auditoris.
En conseqüència, el passat 6 de maig de 2015, els dos organismes van organitzar una trobada del programadors municipals d'arts escèniques i música, que va tenir lloc al Museu d'Història de Catalunya de Barcelona, amb els objectius següents:
La Direcció General de Creació i Empreses Culturals del Departament de Cultura i l'Oficina de Difusió Artística de la Diputació de Barcelona van organitzar la Trobada de programadors municipals d'arts escèniques i música 2016, que va tenir lloc a la Sala d'Actes del Museu d'Història de Catalunya de Barcelona ( Pl. de Pau Vila, 3.
Palau de Mar ) el 19 de maig de 2016 a partir de les 9.30 h.
La Direcció General de Creació i Empreses Culturals del Departament de Cultura, l'Oficina de Difusió Artística de la Diputació de Barcelona i la Diputació de Girona han organitzat la Trobada de programadors municipals d'arts escèniques i música 2017, que ha tingut lloc al Teatre Principal de Badalona el 18 de maig de 2017 a partir de les 9.30 h, amb els objectius següents: